Μπιτόντο

Το Μπιτόντο () είναι πόλη και δήμος στην επαρχία Μπάρι, Απουλία, στη νότια Ιταλία. Το 2021 είχε 53.226 κατοίκους. Βρίσκεται περίπου 15 χιλιόμετρα νοτιοδυτικά από το Μπάρι. Είναι έδρα ρωμαϊοκαθολικής επισκοπής.

Κατά την αρχαιότητα ήταν πόλη των Πευκετίων, η οποία τον 3ο αιώνα π.Χ. έκοβε δικό της νόμισμα με την επιγραφή BYTON TINΩN.Ada Riccardi, Maria Rosaria Depalo, Gli antichi Peucezi a Bitonto, Bari, Edipuglia, 2003,  pp. 35-36 Ήταν δήμος κατά τους ρωμαϊκούς χρόνους,Riccardi, Depalo, p. 19 επί της Τραϊανής οδού. Μετά την πτώση της Ρώμης το 476 μ.Χ. κατακτήθηκε από τους Βυζαντινούς, υπό την κυριαρχία των οποίων παρέμεινε μέχρι τον 11ο αιώνα, όταν κατακτήθηκε από τους Νορμανδούς. Ο Φρειδερίκος Β΄ έδωσε στην πόλη ειδικό καθεστώς και υπαγόταν απευθείας στο στέμμα.Felice Moretti, Cultura e società in Puglia in età sveva e angioina, Bitonto, Centro ricerche di Storia e Arte, 1989. σελ. 265, 298 Η πόλη άκμασε χάρις στο εμπόριο ελαιολάδου.Vito Sciancalepore, L’olio vergine di oliva – Alimenti e alimentazione, Hoepli, 2002, , σελ. 154-155 Το 1412 έγινε φέουδο του δούκα του Μπάρι. Απέκτησε πάλι το προηγούμενο καθεστώς της το 1551. Τις 25 Μαΐου 1734, στην πόλη δόθηκε μάχη μετά των Αυστριακών και των Βουρβόνων, η οποία οδήγησε στη δημιουργία του βασιλείου της Νάπολης ως ανεξάρτητο κράτος.

Είναι έδρα της πρώτης εθνικής πινακοθήκης στην Απουλία, ενώ ο καθεδρικός της αποτελεί ένα από τα σημαντικότερα παραδείγματα ρωμανικής αρχιτεκτονικής της Απουλίας, καθώς δεν φέρει μεταγενέστερες προσθήκες. Επίσης διαθέτει το μεγαλύτερο εκκλησιαστικό μουσείο στην περιοχή. Αναγνωρίστηκε ως πόλη των τεχνών το 2004. Το παλάτι των Σύλος-Λαμπίνι διαθέτει αναγεννησιακή αυλή του 1502.

 Παραπομπές 

 Εξωτερικοί σύνδεσμοι 
 Ιστοσελίδα του δήμου

κατηγορία:Πόλεις της Απουλίας